Slik blir Beckhams fotballstadion
Arkitektene og rådgiverne hans anbefaler Port of Miami som sted for stadion, og i går ble de første tegningene offentliggjort. Har vurdert 30 steder Det er en åpen stadion med utsikt både til bukta og byen. Tilskuerkapasiteten kan bli alt fra 21.000 til 35.000. Mer enn 30 steder har blitt vurdert for den nye stadion, og flere steder er fortsatt aktuelle. Foreløpig er det ikke bestemt hvilket år klubben skal begynne å spille i den amerikanske fotballserien MLS. John Alschuler fra konsulentfirmaet HR&A sier til AP at stadion tidligst kan stå ferdig i 2018. Hvis laget skal begynne å spille tidligere, vil det i så fall bli på en midlertidig arena. En stadion i Port of Miami vil bety at den blir liggende i nærheten av NBA-laget Miami Heats hjemmebane AmericanAirlines Arena, der LeBron James briljerer. Det betyr at de to lagene ikke kan spille på samme dag, mener Beckhams rådgivere. Det er imidlertid ikke alle som er like fornøyde med at Beckhams klubb skal etablere seg i Port of Miami, og blant dem som protesterer er delvis norskeide Royal Caribbean Cruises. Vil skape personlig lag Daily Mail skriver at selskapet har planer for å utvikle nettopp det området som David Beckham har tenkt å kjøpe for å bygge fotballstadion. Avisen skriver at Beckham håper å trekke Barcelonas Xavi til USA når den tiden kommer. - Det var et lag her for ti år siden, men nå vil jeg skape et veldig personlig lag. Jeg vil gjøre dette til min egen klubb, sier David Beckham ifølge Daily Mail.
David Beckham har kommet til Miami for å fortsette planleggingen av sin nye fotballklubb.